**CAPITOLUL III - RELIEFUL TERESTRU**

**I. Încercuiți litera corespunzătoare răspunsului corect pentru fiecare dintre afirmaţiile de mai jos: 15 puncte**

1.Relieful terestru formează o sferă care poartă denumirea de: **5 puncte**

a. Biosferă

b. Pedosferă

c. Reliefosferă

2. Forțele care acționează din interiorul scoarței terestre se numesc:  **5 puncte**

a. externe

b. planetare

c. tectonice

3. Continentele și oceanele reprezintă: **5 puncte**

a. Macrorelieful

b. Megarelieful

c. Microrelieful

**II. Încercuiți adevărat sau fals: 15 puncte**

**1. A/F** Panta reprezintă gradul de înclinare a suprafețelor. **5 puncte**

**2. A/F** Scoarța terestră este alcătuită din minerale și roci. **5 puncte**

**3. A/F** Scoarța continentală și cea oceanică alcătuiesc învelișul litosferic. **5 puncte**

**III. Scrieţi răspunsurile corecte, care completează afirmaţiile de mai jos: 15 puncte**

1.Plăcile tectonice sunt individualități ale scoarței terestre, reprezentate prin calote sferice, de grosimi diferite, ce plutesc pe ... **5 puncte**

2. Plăcile tectonice sunt alcătuite din scoarță continentală si scoarță ...  **5 puncte**

3. Dinamica scoarței terestre se referă la ... plăcilor tectonice.  **5 puncte**

**IV. Definiţi noţiunea de astenosferă. 15 puncte**

**V.Precizaţi principalele caracteristici ale treptelor de relief din domeniul oceanic.**

**15 puncte**

**VI. Explicaţi raportul dintre aspectul exterior al reliefului major şi dinamica scoarţei terestre (minim 3 corelaţii). 15 puncte**

**Oficiu-10 puncte**

**Total-100 puncte**

**BAREMUL DE CORECTARE ŞI NOTARE**

**RELIEFUL TERESTRU**

I. Se acordă **câte 5 puncte** pentru fiecare răspuns corect **(3×5p.=15 p.)**

1.c

2.c

3.b

II. Se acordă **câte 5 puncte** pentru fiecare răspuns corect **(3×5p.=15 p.)**

1. A

2. A

3. A

III. Se acordă **câte 5 puncte** pentru fiecare răspuns corect **(3×5p.=15 p.)**

1. astenosferă

2. oceanică

3. deplasarea/mișcarea

IV. Se acordă **15 puncte** pentru definiţia corectă şi completă a **astenosferei**:

Astenosfera este partea superioară, vâscoasă a mantalei terestre pe care pluteşte scoarţa exterioară, cu blocuri sau calote ce se afundă până îşi găsesc un echilibru izostatic.

V. Se acordă câte 3 puncte pentru precizarea corectă a fiecărei trepte de relief din domeniul oceanic şi a principalelor caracteristici ale acesteia. **(5×3p.=15 p.)**

1.platforma continentală-şelf continental, platformă litorală de la Om la -200 m(-400)-3p.

Partea netedă a blocurilor continentale, acoperită de apă

Prelungirea continentului sub apa mării

Reprezintă câmpii continentale submarine

Se extinde prin abraziune marină

Importanţă: pescuit, navigaţie, hidrocarburi

2. abrupt continental-povârniş continental de la -200 m.(-400) la -4000 m. -3p

Reprezintă fruntea platformei continentale aflată la contactul cu platforma oceanică

Aspect abrupt

Fragmentat de canioane submarine

Prezintă "delte submarine", în formă de con ale fluviilor terestre mari

Prezintă curenţi subacvatici locali

La gura abruptului prezintă forme de acumulare.conuri, glacisuri, piemonturi subacvatice

3. platformă oceanică/platou oceanic-până la -6000 m. -3p

Reprezintă o câmpie abisală

Reprezintă suprafaţa netedă a scoaţei bazaltice, acoperită de sedimente fine, acumulate datorită Forţei gravitaţionale.

A rezultat prin expansiunea fundului oceanic

Reprezintă cea mai importantă treaptă a reliefului Terrei

Ocupă jumătate din întinderea planetei

Prezintă forme de relief pozitive: podişuri vulcanice, m-ţii vulcanici izolaţi, dorsale oceanice şi vulcani stinşi sau activi

Cel mai important element ale său îl reprezintă dorsalele oceanice

4. Dorsalele oceanice –lanţ muntos subacvatic, lat de 1000-2000 km. -3p

S-a format prin magmă ieşită prin rift, acumulată în înălţime şi care îngroaşă scoarţa bazaltică, având o înălţime de 2000-25000m.

Se mai numesc şi dorsale medio-oceanice

Cea mai expresivă se află în Oceanul Atlantic

Exemplu. Dorsala medio-atlantică, Dorsala Indiano-Antarctică

5. Gropile abisale /fosele oceanice- la peste -6000m -3p

Reprezintă depresiuni alungite şi foarte înguste, cu aspect de “gropi“

Poartă denumirile arcelor insulare în apropierea cărora se află: Groapa Filipinelor, Groapa Marianelor, Fosa Tonga

VI. Se acordă **15 puncte** pentru explicarea corectă şi coerent formulată a raportului dintre aspectul exterior al reliefului major şi dinamica scoarţei terestre (3corelații × 5 p.= 15p).

Lanţurile muntoase sunt rezultatul coliziunii plăcilor tectonice

Bazinele oceanice sunt rezultatul expansiunii fundului oceanic.

Dorsalele oceanice sunt rezultatul acumulării succesive în timp a unor mari cantităţi de materie adusă de curenţii de convecţie

Podişurile întinse sunt vechi nuclee continentale ale plăcilor tectonice

Câmpiile sunt zone de acumulare a sedimentelor situate între fragmentele plăcilor tectonice

Abruptul continental reprezintă marginea plăcilor tectonice ce indică apariţia unui rift

Gropile abisale sunt porţiunile cele mai active ale subducţiei, unde coborârea plăcii litosferice nu este compensată de sedimentare

**Oficiu: 10 puncte**

**Total: 100 puncte**

|  |
| --- |
|  |

**MATRICEA DE SPECIFICAȚII**

**RELIEFUL TERESTRU**

|  |  |  |  |  |  |  |
| --- | --- | --- | --- | --- | --- | --- |
| **Conținuturi/**  **Obiective** | **Achiziția informației**  1.1.Utilizarea terminologiei ştiinţifice şi disciplinare specifice (concepte, noţiuni) pentru prezentarea unei informaţii pertinente; | **Înțelegere** | **Aplicare** | **Analiză**  1.2. Argumentarea unui demers explicativ  3.2. Sesizarea unor succesiuni de procese naturale | **Oficiu** | **Total** |
| **Scoarța terestră ca suport al reliefului**  **Unitățile majore ale reliefului terestru**  **Tipuri și unități de relief** | **15 p.(SI.1,2,3)**    **15 p.(SII.1,2,3)**    **15 p.(SIII.1,2,3)** |  |  | **15 p.(SIV)**  **15 p.(SV)**  **15 p.(SVI)** |  |  |
| **Total** | **45 puncte** |  |  | **45 puncte** | **10 puncte** | **100 puncte** |